CELEX: 32012R0135
Language: hr
Date: 2012-02-16 00:00:00
Title: Uredba Komisije (EU) br. 135/2012 od 16. veljače 2012. o izmjeni Uredbe (EZ) br. 1013/2006 Europskog parlamenta i Vijeća o pošiljkama otpada radi uključivanja određenog nerazvrstanog otpada u Prilog III.B toj Uredbi  Tekst značajan za EGP

15/Sv. 34
            
            
               HR
            
            
               Službeni list Europske unije
            
            
               191
            
         32012R0135
   
               L 046/30
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 135/2012
   od 16. veljače 2012.
   o izmjeni Uredbe (EZ) br. 1013/2006 Europskog parlamenta i Vijeća o pošiljkama otpada radi uključivanja određenog nerazvrstanog otpada u Prilog III.B toj Uredbi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske Unije,
   uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno njezin članak 58. stavak 1. točku (b),
   budući da:
   
               (1)
            
            
               Irska, Luksemburg, Nizozemska, Austrija i Finska podnijele su Komisiji zahtjev za razmatranjem uključivanja određenog nerazvrstanog otpada u Prilog III.B Uredbi (EZ) br. 1013/2006.
            
         
               (2)
            
            
               Komisija je primila primjedbe Bugarske, Češke, Njemačke, Francuske, Mađarske, Nizozemske, Austrije, Poljske, Finske i Švedske o prihvatljivosti podnesenih zahtjeva za uključivanjem otpada sa Zelenog popisa u Prilog III.B Uredbi (EZ) br. 1013/2006.
            
         
               (3)
            
            
               Uzimajući u obzir te primjedbe, Komisija je savjetovala Irsku, Nizozemsku i Finsku da Tajništvu Baselske konvencije od 22. ožujka 1989. o nadzoru prekograničnog prometa opasnog otpada i njegovu odlaganju (2) („Baselska konvencija”) podnesu zahtjeve za novim klasifikacijskim brojevima u Prilogu IX. Baselskoj konvenciji, postupajući prema postupku Odluke VIII/15 osme Konferencije stranaka COP8 u vezi s revizijama postupka za ponovni pregled, odnosno prilagodbu popisa otpada sadržanih u prilozima VIII. i IX. Baselskoj konvenciji.
            
         
               (4)
            
            
               Finska, Nizozemska i Irska podnijele su 14. siječnja 2011., 25. siječnja 2011., i 1. veljače 2011. Tajništvu Baselske konvencije zahtjeve za novim stavkama u Prilogu IX. Baselskoj konvenciju. Do donošenja odluke o uključivanju nerazvrstanih stavaka u relevantne priloge Baselskoj konvenciji ili u Odluku Vijeća OECD-a C(2001)107/završna verzija o reviziji Odluke C(92)39/završna verzija o nadzoru prekograničnog kretanja otpada namijenjenog oporabi preko granice (Odluka OECD-a), te se stavke mogu privremeno dodati u Prilog III.B Uredbi (EZ) br. 1013/2006.
            
         
               (5)
            
            
               Uredbu (EZ) br. 1013/2006 treba stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora osnovanog na temelju člana 39. Direktive 2008/98/EZ Europskog parlamenta i Vijeća (3),
            
         DONIJELA JE OVU UREDBU:
   Članak 1.
   Prilog III.B Uredbi (EZ) br. 1013/2006 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 190, 12.7.2006., str. 1.
   
      (2)  SL L 39, 16.2.1993., str. 3.
   
      (3)  SL L 312, 22.11.2008., str. 3.
   PRILOG
   
      
         „PRILOG III.B
         
            DODATNI OTPAD SA ZELENOG POPISA KOJI ČEKA NA UKLJUČIVANJE U RELEVANTNE PRILOGE BASELSKOJ KONVENCIJI ILI U ODLUKU OECD-a KAKO JE NAVEDENO U ČLANKU 58. STAVKU 1. TOČKI (b)
         
         
                     1.
                  
                  
                     Neovisno o tome je li otpad uključen na ovaj popis ili ne, on ne smije biti podložan zahtjevima za opće informacije utvrđenima u članku 18. ako je onečišćen drugim materijalima tako da:
                     
                                 (a)
                              
                              
                                 povećava se rizik povezan s otpadom do te mjere da on, uzimajući u obzir opasne karakteristike navedene u Prilogu III. Direktivi 2008/98/EZ Europskog parlamenta i Vijeća (1) postaju prikladni za predaju u postupak prethodne pismene prijave i odobrenja; ili
                              
                           
                                 (b)
                              
                              
                                 onemogućuje se oporaba otpada na način prihvatljiv za okoliš.
                              
                           
               
                     2.
                  
                  
                     U ovaj je Prilog uključen sljedeći otpad:
                     
                                 BEU01
                              
                              
                                 Otpad od samoljepivog materijala (laminata) za etikete, koji sadrže sirovine koje se koriste u proizvodnji etiketa i koji nisu uključeni pod stavku B3020 Baselske konvencije
                              
                           
                                 BEU02
                              
                              
                                 Neodvojiva plastična frakcija iz predobrade korištenih ambalaža za tekućine
                              
                           
                                 BEU03
                              
                              
                                 Neodvojiva plastično-aluminijska frakcija iz predobrade korištenih ambalaža za tekućine
                              
                           
                                 BEU04
                              
                              
                                 Kompozitna ambalaža koja se sastoji pretežno od papira i nešto plastike i ne sadrži ostatke i nije uključena pod stavku B3020 Baselske konvencije
                              
                           
                                 BEU05
                              
                              
                                 Čisti biorazgradivi otpad iz poljoprivrede, hortikulture, šumarstva, vrtova, parkova i groblja
                              
                           
               
                     3.
                  
                  
                     Pošiljke otpada navedenog u ovom Prilogu ne dovode u pitanje odredbe Direktive Vijeća 2000/29/EZ (2), uključujući i mjere koje su donesene u skladu s njezinim člankom 16. stavkom 3.
                  
               
   
   
      (1)  SL L 312, 22.11.2008., str. 3.
   
      (2)  SL 169, 10.7.2000., str. 1.”